Coronavirusul de pe ulițe prevenit de săteni cu țuică fiartă și piper.
La sate oamenii nu ies pe străzi, în schimb spun că previn virusul cu țuică fiartă și piper. De teamă, bătrânii satului poartă mască de protecţie chiar şi în casă. Pe străzi abia dacă mai trece câte o căruţă.
Şotrile, Valea Doftanei, ziua în
amiaza mare. Nu vezi nici ţipenie de om pe uliţe. Nici măcar prin curţi! Abia
mai trece câte o căruţă pe drumul principal. În rest, linişte. Coronavirusul
ţine oamenii în case, cu masca pe faţă!Nea Dodă, la cei 65 de ani ai săi, e convins că nu ajunge coronavirusul la el în sat. Chiar dacă ajunge, uite cum se protejează: aproape 1 litru de ţuică de prune pe zi şi multă muncă în curte, la aer curat.Și crâşmele din sat sunt pustii, aşa că sătenii îşi iau câte o ladă de bere pe care o beau acasă, cu familia, nu la birt până în crucea nopţii! Sunt mai retraşi de când a apărut coronavirusul, iar când văd un străin pe uliţe, îi întorc repede spatele şi intră în curţi.